**JAVNI NATJEČAJ ZA RADNO MJESTO TURISTIČKI INFORMATOR/ICA**

**TURISTIČKA ZAJEDNICA**

**GRADA BIOGRADA NA MORU**

**PUT SOLINA 4**

**23 210 BIOGRAD NA MORU**

Temeljem članka 22. stavka 4. i 5. Zakona o turističkim zajednicama i promicanju hrvatskog turizma (NN 42/20), predsjednik Turističke zajednice grada Biograda na Moru 11. svibnja 2021. godine objavljuje

**JAVNI NATJEČAJ**

**za radno mjesto**

**Turistički informator/ica za rad u Turističko informativnom centru – određeno radno vrijeme (sezonski posao) – broj izvršitelja 2**

Radni odnos zasniva se na određeno vrijeme, od 01. lipnja 2021. godine do 01. listopada 2021. godine

Opis poslova:

* daje informacije o turističkom području grada svim posjetiteljima grada,
* distribuira kataloge, brošure, prospekte od značaja za područje grada, Republike Hrvatske,
* obavlja blagajničke poslove za potrebe evidencije i naplate boravišne pristojbe,
* vodi evidenciju gostiju, te vrši prijavu i odjavu istih
* dnevno prikupljanje, tjedno i mjesečno, obrada podataka o turističkom prometu za područje grada.
* obavlja sve ostale pomoćne poslove po nalogu direktora Turističkog ureda

 - za svoj rad odgovoran je predsjedniku Turističkog ureda

Uvjeti (propisani člankom 5. Pravilnikom o organizaciji rada u turističkom uredu Turističke zajednice grada Biograda na Moru):

1. da ima završenu gimnaziju, hotelijersko turističku ili neku drugu srednju (četverogodišnju) školu društvenog smjera,

2. da poznaje jedan svjetski jezik,

3. da poznaje rad na osobnom računalu

Uz prijavu kandidati su dužni priložiti:

* kratak životopis
* presliku svjedodžbe o završenom školovanju
* presliku osobne iskaznice
* dokaz o poznavanju svjetskog jezika (preslika svjedodžbe ili certifikata škole za strane jezike ili preslika svjedodžbe, potvrda, uvjerenje, ili preslika indeksa fakulteta iz koje se vidi da je položen ispit)
* dokaz o poznavanju rada na računalu (preslika svjedodžbe ili certifikata odgovarajuće obrazovne ustanove, preslika indeksa fakulteta iz koje se vidi da je položen ispit ili potpisanu izjavu da poznaje rad na računalu)

Natječaj se objavljuje na internetskim stranicama Turističke zajednice grada Biograda na Moru.

Prijave s dokazima o ispunjavanju uvjeta podnose se u roku od 8 dana od objave natječaja na internetskim stranicama Turističke zajednice grada Biograda na Moru na adresu: Turistička zajednica grada Biograda na Moru, Put Solina 4, 23 210 Biograd na Moru, s naznakom radnog mjesta za kojeg se natječu ili osobno u ured TZ-a. Nepravovremene i nepotpune prijave neće se razmatrati.

Kandidat je dužan dostaviti elektroničku adresu radi nesmetane korespondencije u svrhu pravovremenog i nesmetanog odvijanja postupka provođenja natječaja.

Po procjeni prijave, obavit će se s uredno prijavljenim kandidatima razgovor ili testiranje. Kandidat koji ne pristupi razgovoru ili testiranju smatra se da je povukao prijavu i više se ne smatra kandidatom prijavljenim na natječaj.

Na natječaj se mogu javiti osobe obaju spolova sukladno članku 13. stavku 2. Zakona o ravnopravnosti spolova).

Turistička zajednica grada Biograda na Moru zadržava pravo poništenja natječaja, u cijelosti ili djelomično, bez obrazloženja, do donošenja odluke o izboru.

Turistička zajednica grada Biograda na Moru pridržava pravo poništenja natječaja odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

Podnošenjem prijave na natječaj, kandidati pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU)2016/679 Europskog parlamenta i vijeća o zaštiti pojedinaca u vezi s obradom osobnih podataka i o slobodnom  kretanju takvih podataka te o stavljanju izvan snage Direktive 95/46 EZ od 27.04.2016.godine (Službeni list Europske unije, L119/1).

Predsjednik Turističke zajednice

grada Biograda na Moru

Ivan Knez